Kvapioji bursera

Kvapioji bursera (Bursera graveolens) – burserinių (Burseraceae) šeimos augalų rūšis, paplitusi atogrąžų Amerikoje. Arealas driekiasi nuo vidurio Meksikos ir Gvatemalos šiaurėje, per Centrinę Ameriką iki Pietų Amerikos šiaurės (Venesuelos, Kolumbijos, Ekvadoro, Peru).Bursera graveolens (Kunth) Triana & Planch., Kew Royal Botanic Gardens

Tai 4–10 m aukščio nedidelis medis su pilka, lygia žieve. Lapai vieną kartą skiautėti, iki 27,5 cm ilgio ir 13 cm pločio, su 5–10 lapelių (siaurai kiaušiniški arba ovalūs). Žiedynai iki 6 cm ilgio, turi po 4 taurėlapius ir vainiklapius. Vaisiai pailgi ar elipsiški, 7–11 mm ilgio, prinokę būna raudoni.«Bursera graveolens». Tropicos.org. Missouri Botanical Garden.

Dervinga kvapiosios burseros mediena indėnų naudojama šamanistinėms apeigoms.Gibson, Ruby (2008). My Body, My Earth: The Practice of Somatic Archaeology. iUniverse. p. 88. Taip pat išgaunamas eterinis aliejus, naudojamas parfumerijoje (pagrindinės sudedamosios medžiagos – limonenas, α-terpineolis, mentofuranas, karvona). Pasižymi citrinišku kvapu. Pietų Amerikoje kvapioji bursera smilkoma siekiant atbaidyti piktąsias dvasias, kaip vaistas prieš įvairias ligas.Lemdo, Margaret Ann (2011). All About Smudging. Llewellyn Worldwide.

Savo areale kvapioji bursera vadinama palo santo („šventąja lazda“), taip pat caraña, crispín.Colmeiro, Miguel, Diccionario de los diversos nombres vulgares de muchas plantas usuales ó notables del antiguo y nuevo mundo, Madrid, 1871.

 Šaltiniai 

Kategorija:Parfumeriniai augalai
Kategorija:Medžiai ir krūmai
Kategorija:Burseriniai